stanford-oval/wikipedia huggingface dataset:
Riimukivi
Riimukivet ja Suomi > Suomesta löydetyt riimukivet > Naantalin, Sipoon, Karunan, Porvoon ja Maskun riimukirjoitukset

Osa nykyaikaisista riimukirjoituksista, kuten Naantalissa sijaitseva kalliokirjoitus, on kirjoitettu muinaisnorjaksi. Se löydettiin 1930-luvun tienoilla saaresta, ja se nousi sensaatiomaiseksi puheenaiheeksi sanomalehtien sivuilla. Jo tuolloin selvisi, että kirjoituksen on tehnyt 1900-luvun alussa opettaja Astrid Grönlund, joka opiskeli Helsingin yliopistossa pohjoismaista filologiaa. Asia painui unohduksiin, ja kaiverrusta alettiin jälleen epäillä viikinkiaikaiseksi. Vuonna 2024 selvisi uudelleen, että kaiverruksen tekijä oli Grönlund. Kallioon on kaiverrettu nuoremmilla futhark-aakkosilla: "astriþR · [risti] · runoR · þisaR · aftaR · karl · faþir · sin · kuþon eli 'Astrid teki nämä riimut hyvän Karl-isänsä muistoksi'. Tekstin faþir-sana ('isä') on taivutettu väärin. Kaiverruksessa sana on nominatiivissa, kun pitäisi olla akkusatiivissa. Kielioppivirheet riimuteksteissä eivät kuitenkaan ole harvinaisia, eivätkä todista tekstin iästä. Kirjoitus on pystykalliossa keskellä metsää, 20 metrin päässä merenrannasta, mutta yksinäisessä paikassa, jossa ei ennen vuotta 1956 ole ollut teitä tai rakennuksia. Paikka sijaitsee 5,5 metriä merenpinnan yläpuolella. Kaiverrus on noin metrin läpimitaltaan, ja kallio on graniittia. Kaiverruksessa on käärme, mutta tyyliltään erilainen kuin viikinkiaikaiset. Teksti on kaiverrettu nokallisen käärmeen sisään. Grönlundin isä Karl Grönlund kuoli vuonna 1907.
Myös Sipooseen on tehty moderni riimukirjoitus. Se on kivessä Asplandetin saarella jatulintarhan läheisyydessä. Teksti on latinalaisille kirjaimille mukautettuna Ek thar runor warait. Alfred Hackmanin museoviraston historian toimiston topografisessa arkistossa olevan kertomuksen perusteella tiedetään, että sen ovat tehneet tohtori Bruno Sjöros ja hänen poikansa maisteri Max Sjöroos kesällä 1903.
Karunan Kalliorannan venesataman tuntumassa, tanssilavan alapuolisella kalliolla on riimukirjoitus, joka selittää itse itsensä. Hakkauksessa on skandinaavisia ja joitakin englantilaisia riimuja ja siinä lukee: "runar : onni : frithiof : loennkwist : bjoerudden : karuna : ottonde : juli : anno : nittonnhundra : ok : tjugotwo" eli 'Runar Onni Frithiof Lönnqvist Björkudden Karuna 8. heinäkuuta 1922'. Arkeologi Jouko Pukkila on selvittänyt, että kyseessä on Runar Lönnqvist (1905–1987), joka toimi Paraisilla pitkään Åbolands folkhögskolan rehtorina.
Porvoon maalaiskunnasta Onaksen saarelta ja Maskun kirkon luota on myös löydetty moderneja riimukirjoituksia 1800–1900-lukujen taitteesta. Maskun riimukirjoituksessa lukee riimuin "ossim : rosengren". Nimi viittaa Ernst Ossim Martinus Rosengreniin (1853–1877), joka oli Maskun kirkkoherrana vuosina 1853–1877 toimineen Elias Rosengrenin poika. Tällainen oman nimen kaivertaminen kiveen on vuosisatoja vanha perinne. Kyse ei siten ole riimukiven väärennnöksestä. Vaikka Karunan ja Maskun hakkaukset on tehty riimuaakkosilla, mutta niissä yritetä esittää, että ne olisi tehty viikinkiajalla.
Riimukivet ja Suomi > Suomesta löydetyt riimukivet > Sulkavan kalliohakkaukset

Sulkavalta, Siikaniemen Kärmeniemestä on löytynyt kalliosta jälkiä, jotka muistuttavat sekä skandinaavisia että slaavilaisia riimuja. Tutkijat eivät kuitenkaan ole osanneet sanoa, onko kyse ihmisen tekemistä jäljistä vai luonnon muovaamista. Vuonna 1983 tehdyssä arkeologisessa tarkastuksessa todetaan, että jäljet sijaitsevat Ryhälän kylässä Varmavirran länsirannalla olevassa kallioisessa niemessä, joka on aikaisemmin ollut saari. Raportin mukaan paikka on veden aikaan yhteydessä mantereeseen. Kallion korkeimmasta kohdasta pari metriä itään olevassa sekä itään että pohjoiseen viettävässä rinteessä on hakattuna riimuja muistuttavia jälkiä. Merkit eivät ole kovin selviä, ja itse kalliokin on hyvin uurteikas, joten erehtymisen vaara on suuri paikallistettaessa urien suuntia ja pituuksia. Yksi tulkinta merkeistä on 'RIIU RURIK'. Sen merkitys on epäselvä. Kirjoitus on noin 130 senttimetriä leveä ja 20 senttimetriä korkea. Kyseessä voisi olla myös jonkinlainen rajamerkki, sillä kirjoituksen suunta on suoraan kohti pohjoisempana olevaa Korkeasaarta.
Sulkavan Pihlajalahden kylästä tunnetaan myös riimuiksi varmistettuja kalliohakkauksia. Ne sijaitsevat Salonmäellä ja ovat historiallisella ajalla tehtyjä. Kalliohakkaukset sijaitsevat Iilahden Kommerlahdesta 0,5 kilometriä pohjoiseen, Likolammen eteläpäästä 0,3 kilometriä lounaaseen, korkean mäen päällä. Paikalta avautuu näkymä etelään. Hakkaukset ovat parina pitkänä rivinä laakean kalliopaljastuman kohdalla, paikalla olleen talon kivijalan vieressä. Tutkija Markus Hiekkanen on 1980-luvulla tulkinnut riimujen tarkoittavan: 'Tässä on Iitlahti postitalo'.
Riimukivet ja Suomi > Muut Suomesta löydetyt esineet, joissa on riimukirjoitusta

Suomesta on löydetty lisäksi muihin materiaaleihin kaiverrettuja riimuja. Varsinais-Suomesta on löydetty ainakin kolme eri riimukirjoitusta, joista Helsingin yliopiston arkeologian dosentti Antti Lahelma on todennut, että väärennöksen tai kopion määritelmä ei kuvaa niistä kaikkia riittävän täsmällisesti. Turusta on löytynyt kolme latinankielistä riimukirjoitusta myöhäiskeskiaikaisissa kimpivadeissa. Kaiverruksia on arveltu muun muassa rukouksen katkelmaksi, ja ne ovat vaikeasti tulkittavia. Turun yliopiston arkeologian yliopistonlehtori Janne Harjula on tutkinut niitä osana keskiajan piirtomerkki- ja kirjoituskulttuuria.
Ahvenanmaan Sundin kirkossa on risti, jossa on riimukirjoituksia. Maakunta-arkeologi Matts Dreijer piti sitä Hampurin-Bremenin arkkipiispa Unnin muistomerkkinä 900-luvulta, mutta risti on todennäköisesti myöhäiskeskiajalta. Sama teksti esiintyy Kastelholmassa kalliopiirroksessa, joka on todennäköisesti nuorempi kopio Sundin ristin kirjoituksesta.
Mikkelin Tuukkalan kalmistosta vuonna 1886 löytynyt niin sanottu Tuukkalan solki on pyöreä, riipukseksi muutettu hopealevysolki, jonka kääntöpuolella on riimukirjoitusta.
Riimukivet ja Suomi > Muut Suomesta löydetyt esineet, joissa on riimukirjoitusta > Riimusauvat ja suomalaiset puumerkit

Riimusauvoja on käytetty Suomessa uuden ajan alusta lähtien. Kalenterisauvojen merkit polveutuvat viikinkiajan riimuista, mutta ne edustavat enemmän ajanlasku- kuin kirjoitusjärjestelmää. Ruotsin, Suomen ja Viron maaseudulla yksittäisiä riimuja saatettiin käytettiin vielä 1800–1900-lukujen vaihteessa riimusauvoissa.
Puumerkkejä on käytetty Suomessa keskiajalta lähtien. Osan puumerkeistä arvellaan perustuvan riimuihin, vaikka yhteyttä on vaikea todistaa.
Riimukivet ja Suomi > Ruotsista löydetyt riimukivet, joissa viitataan Suomen alueeseen

Kolmessa ruotsalaisessa riimukivessä (GS 13, U 582, G 319) on viittaus Suomeen. Niissä kerrotaan, että vainaja on saanut surmansa Suomeen tehdyllä retkellä. Yleensä kyseessä olivat ryöstöretket. Muita mahdollisia riimukiviä jotka viittaavat Suomeen ovat Sigsteinn-nimiselle henkilölle pystytetty U 180, jossa tapahtumapaikaksi kuvataan Véborg, mikä voi viitata Viipuriin. Toisaalta se voi myös viitata Tanskassa sijaitsevaan Viborgiin.
Söderby-Karlsin pitäjässä Roslagenissa on sijainnut riimukivi U 582, joka on nykyisin hävinnyt. Sen tiedot osoittavat, että 1000-luvun alussa Roslagenin asukkaat olivat tarkasti selvillä Suomen alueen maantieteellisistä oloista. Kivessä kerrottiin, että Björn ja Igulfrid pystyttivät kiven poikansa Otryggin muistoksi. Hänet oli kiven tekstin mukaan surmattu Suomessa, "i Finnlandi", toisin sanoen nykyisen Varsinais-Suomen alueella.
Riimukivi U 518 viittaa Erik Braten mukaan mahdollisesti Saloon. Kivessä kerrotaan Egil-miehestä, joka kuoli "a Tafaeistalandi" ja jonka kerrotaan ottaneen osaa viikinki Frögerin retkeen. Tämä seikka mainitaan myös tanskalaisessa Tirstedin kivessä Lollandissa.
On myös esitetty, että Vallentunan kirkon riimukirjoituksessa U 214 esiintyvä ilmaus "a·holms·hafi" (’Saaren merellä’) viittaa Ahvenanmereen tai johonkin osaan Suomenlahtea.
Muun muassa nämä riimukivet osoittavat, että viikinkiaikana Suomessa yhteiskunnallinen järjestäytyminen oli saavuttanut maakunta-asteen ja maakunnat, kuten (Varsinais-)Suomi, Häme ja Karjala tunnettiin naapurikansojenkin keskuudessa.
Aiheesta muualla

Uppsalan yliopiston riimukirjoitustietokanta
Vöyrin Höysälän riimukirjoituksen kaivauksen tutkimusraportti vuodelta 1978 Museoviraston sivuilla
Båtholmenin riimukivi kuvattuna juhannuksena 2024
Operaatio White

Operaatioon osallistunut HMS Ark Royal.
Operaatioon osallistunut HMS Sheffield.
Operaatioon osallistunut HMS Despatch.
Operaatio White oli peitenimi Britannian Kuninkaallisen laivaston toisessa maailmansodassa 15.–19. marraskuuta 1940 Maltalle lentokoneita toimittaneelle saattueelle, joka päättyi tuhoisasti.
Tausta

Vuonna 1940 kesäkuusta ja syyskuuhun Maltan telakka vaurioitui pahoin ilmahyökkäyksissä, joista 21. kesäkuuta vastaisen yön hyökkäys oli erityisen paha katkaisten kelluvan telakan. Kaikkiaan 1. marraskuuta mennessä saarelle oli hyökätty 137 kertaa ja marraskuussa hyökkäyksiä tehtiin vielä 32 lisää. Tuhoja tai tappioita ei kuitenkaan lokakuussa tai marraskuussa kirjattu lainkaan. Marraskuun loppuun mennessä aikaisemmat tuhot oli pääosin korjattu lukuun ottamatta kelluvaa telakkaa, jonka korjaamiseen tarvittiin kaikkiaan 21 kuukautta.
Vaikka laivaston tukijärjestelmät olivat palanneet lähes normaaleiksi niin ilmatorjunta sekä ilma-ase olivat edelleen puutteellisia torjumaan jatkuvia ilmahyökkäyksiä. Marraskuun alussa saarella oli ainoastaan kahdeksan Kuninkaallisten ilmavoimien Hawker Hurricanea, joiden lisäksi saarelle oli sijoitettu laivaston ilmavoimien 830 laivue häiritsemään vihollisen saattueita. Saaren ilmapuolustuksen parantamiseksi päätettiin lähettää sinne kaksitoista Hawker Hurricanea lisää.
Operaatio

Force H komentajansa johdolla purjehti 15. marraskuuta Gibraltarilta suojaten HMS Argusta, jonka kannella olivat Maltalle toimitettavat Hawker Hurricanet. Suojaavaan osastoon kuuluivat HMS Ark Royal, risteilijät HMS Sheffield ja HMS Despatch sekä kahdeksan hävittäjää.
Koneet nousivat 17. marraskuuta lentotukialukselta noin 400 mailin päästä Maltalta kahtena lentueena ensimmäinen kello 06.15 ja toinen tuntia myöhemmin. Kummankin lentueen johtokoneena oli Blackburn Skua. Ensimmäisen lentueen oppaaksi tuli Maltalta RAF:n Short Sunderland -lentovene, joka kohtasi opastettavansa viisi mailia Galetan saarelta pohjoiseen. Kahdesta Hurricanesta loppui polttoaine ja koneet joutuivat tekemään pakkolaskun mereen 30 mailia ennen Maltaa. Ainoastaan toinen lentäjistä pelastui Sunderlandiin.
Toisen laivueen oppaaksi tuli Maltalta Glenn Martin -lentovene, joka kohtasi opastettavansa samassa paikassa kuin aikaisempikin osasto. Lentovene odotti tunnin saapuvaa lentuetta, joka oli eksynyt matkalla.
Lopputulos

Kahdestatoista Hurricanesta pääsi perille ainoastaan neljä ja lisäksi menetettiin yksi Blackburn Skua.
Peter Oskarson

| Peter Oskarson |
| --- | --- |
 Oskarson vuonna 2021.
Henkilötiedot
Syntynyt: 1951 (ikä 73–74)
Ammatti:  teatteriohjaaja
Aiheesta muualla
IMDb
Peter Oskarson (s. 1951) on ruotsalainen teatteriohjaaja. Hän oli perustamassa Skånska teaternia vuonna 1973 ja toimi siellä vuoteen 1982. Vuosina 1982–1990 ja uudelleen 1997–2005 hän johti Gävlen Folkteaternia. Vuonna 1987 Oskarson ohjasi Carl Jonas Love Almqvistin näytelmän Kuningattaren jalokivikoru Tukholman Dramatenissa.
Aiheesta muualla

Kuvia tai muita tiedostoja aiheesta Peter Oskarson Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat
Halikonjoen vesistö

| Halikonjoen vesistö  (Suomen päävesistö: 26) |
| --- | --- |
 Kuusijokea Vaskiolla.
Valtiot:  Suomi
Maakunnat:  Varsinais-Suomi
Vesistöalueen tai valuma−alueen tietoja
Merialue:  Itämeren valuma-alue
Päävesistöalue:  Halikonjoen vesistö (26)
Vesistöjako:  Halikonjoen alao. alue (26.001), Kuusjoen alaosan alue (26.002), Kuusjoen yläo. v-a (26.003), Vaskionjoen valuma−alue (26.004), Viepjoen valuma-alue (26.005)
Laskujoki:  Halikonjoki
Laskupaikka:  Salo, Halikonlahti, Saaristomeri 
Koordinaatit:  60°22′08″N, 23°05′02″E
Mittaustietoja
Valuma-alue:  306,57 km²  
Järvisyys:  0,05 % 
Alueen pituus:  30 km  
Alueen leveys:  25 km  
Pääuoma:  noin 20 km
Keskivirtaama:  1 m³/s  lähde?
 fiJoki laskee Saaristomereen Salossa Halikonlahdella. 
Halikonjoen vesistö (vesistöaluetunnus 26) on Suomen päävesistöalue, jonka laskujoki Halikonjoki laskee Saaristomereen Halikonlahdella. Vesistöalueen pinta-ala on 306,57 neliökilometriä. Alueen järvisyys on 0,05 %.
Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Halikonjoen alaosan alue (26.001)
Kuusjoen alaosan alue (26.002)
Vaskionjoen valuma-alue (26.004)
Kuusjoen yläosan valuma-alue (26.003)
Viepjoen valuma-alue (26.005)
Autimatic

| autimatic> Henkilötiedot |
| --- | --- |
Koko nimi:  Timothy Ta
Syntynyt: 10. syyskuuta 1996 (ikä 28)
Kansalaisuus:   Yhdysvallat
Ammatti:  ammattipelaaja
Elektronisen urheilun pelaaja
Pelaajanimi:  autimatic
Aktiivisena:  2012–2020 2022–
Nyk. joukkue:  NRG
Rooli:  tarkkuskivääripelaaja kivääripelaaja
Peli:  Counter-Strike 2
Mestaruudet:  mm. ELEAGUE Major: Boston 2018, iBUYPOWER Masters 2017, DreamHack Open Anaheim 2020
Ammattilaisjoukkueet

 2015 :  Nihilum
 2015 :  Tempo Storm
 2015 :  Complexity Gaming
 2016 :  Team SoloMid
 2016–2019 :  Cloud9
 2019–2021 :  Gen.G
 2022–2024 :  Evil Geniuses
 2024– :  NRG
Palkinnot
 1× HLTV-MVP, 1× HLTV TOP 20 -sijoitus 
Timothy ”autimatic” Ta (s. 10. syyskuuta 1996) on yhdysvaltlainen Counter-Strike 2 -ammattilainen. Hänen nykyinen joukkueensa on NRG. Hänet valittiin vuonna 2018 maailman 17. parhaaksi pelaajaksi, minkä lisäksi hän on saanut yhden MVP-palkinnon.
Autimatic on edustanut urallaan myös muun muassa joukkueita Evil Geniuses, Cloud9, Complexity ja Team SoloMid. Hän voitti Cloud9:n kanssa ensimmäisenä pohjoisamerikkalaisena joukkueena Counter-Striken major-turnauksen. NRG:n riveihin hän siirtyi maaliskuussa 2024.
Saavutukset

HLTV-MVP / ESL Pro League Season 4 Finals
Sija 17. HLTV TOP 20 -arvioinnissa vuonna 2018.
Järvsö

| Järvsö |
| --- | --- |
 Järvsön kirkko
 Järvsö
 Koordinaatit: 61°42′49″N, 16°10′00″E 
Valtio:   Ruotsi
Lääni:  Gävleborgin lääni
Maakunta:  Hälsingland
Kunta:  Ljusdal
Väkiluku (31.12.2023):  1 592
Infobox OKVirheellinen NIMI-arvo: 
Järvsö on taajama Ljusdalin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 1 592 asukasta vuoden 2023 lopussa.
Tunnettuja henkilöitä

Gus Dahlström (1906–1989), näyttelijä
Barbro Svensson, "Lill-Babs" (1938–2018), laulaja ja näyttelijä
Aiheesta muualla

Kuvia tai muita tiedostoja aiheesta Järvsö Wikimedia Commonsissa
18. heinäkuuta

18. heinäkuuta on gregoriaanisen kalenterin mukaan vuoden 199. päivä (200. päivä karkausvuonna). Vuodesta on jäljellä 166 päivää.
Nimipäivät

suomalainen kalenteri: Riikka
suomenruotsalainen kalenteri: Fredrik, Fred, Fredrika
ortodoksinen kalenteri: Eemeli, Eemil, Into
pohjoissaamenkielinen kalenteri: Fretterat, Fretteret, Rede
vanhemmissa kalentereissa: Fredric, Freedrik, Fridericus, Friedrich, Hilpas, Maternus, Rieti, Riettu, Riika, Rosina, Ruffina
Naistenviikko alkaa 18. heinäkuuta.
Tapahtumia

1290 – Englannin kuningas Edvard I antoi määräyksen juutalaisten maastakarkotuksesta.
1830 – Uruguayn ensimmäinen perustuslaki otettiin käyttöön.
1873 – Ruotsi-Norjan kuningas Oskar II kruunattiin Trondheimissa Norjan kuninkaaksi.
1898 – Marie ja Pierre Curie ilmoittivat löytäneensä uuden alkuaineen, jonka nimeksi he ehdottivat poloniumia Marien synnyinmaan Puolan kunniaksi.
1917 – Suomen eduskunta antoi valtalain, jolla keisarin valta siirrettiin Suomen eduskunnalle.
1925 – Adolf Hitler julkaisi henkilökohtaisen toimintaohjelmansa ja elämäkertansa Taisteluni-teoksen (”Mein Kampf”) ensimmäisen osan (jälkimmäinen osa ilmestyi 1926).
1942 – Toinen maailmansota: Messerschmitt Me 262:n ensilento suihkumoottoreita käyttäen.
1944 – Toinen maailmansota: Hideki Tōjō luopui Japanin pääministerin virasta huonon sotamenestyksen vuoksi.
1953 – Elvis Presleyn ensilevytys Sun Recordsissa.
1955 – Weldon Kees, yhdysvaltalainen runoilija, kriitikko sekä romaani- ja novellikirjailija katosi. Hänen kohtalonsa on jäänyt epäselväksi.
1965 – Avaruustutkimus: Zond 3 laukaistiin.
1966 – Avaruustutkimus: Gemini 10 laukaistiin.
1969 – Massachusettsin senaattori Ted Kennedy syöksyi juhlien jälkeen Oldsmobile-autollaan puusillalta lampeen. Matkustaja Mary Jo Kopechne sai onnettomuudessa surmansa.
1976 – Romanialainen 14-vuotias voimistelija Nadia Comăneci sai ensimmäisenä telinevoimistelijana täydet kymmenen pistettä suorituksestaan olympialaisissa.
1977 – Vietnam liittyi YK:hon.
1982 – Ríos Monttin joukkosurmassa Guatemalassa surmattiin 268 ihmistä.
1984 – James Oliver Huberty ampui McDonald's-pikaruokalassa San Ysidrossa Kaliforniassa 21 ihmistä ja haavoitti 19:ää muuta ennen kuin sai surmansa poliisin luodeista.
1989 – Näyttelijä Rebecca Schaeffer sai surmansa raivostuneen ihailijan ampumana Kaliforniassa. Tapauksen myötä osavaltiossa tuli vuonna 1990 voimaan Yhdysvaltain ensimmäinen vainoamisen vastainen laki.
1994 – Argentiinan juutalaisyhteisön päämajaan Buenos Airesissa tehdyssä pommi-iskussa sai 85 ihmistä surmansa.
1995 – Montserratissa alkoi Soufrière Hillsin tulivuorenpurkaus. Useita vuosia kestänyt purkaus tuhosi saarta ja sen pääkaupungin. Suurin osa asukkaista joutui maanpakoon.
1996 – Pariisiin matkalla ollut Trans World Airlinesin lento 800 räjähti kello 00:31 UTC Long Islandin rannikolla. Kaikki koneessa olleet 230 ihmistä saivat surmansa.
1998 – Seitsenmetrinen hyökyaalto surmasi lähes 3 000 ihmistä Papua-Uudessa-Guineassa.
2005 – Trombi tuhosi Limingan jäähallin.
2019 – Kyoto Animation -animaatiostudio tuhopoltettiin Japanissa. 35 ihmistä sai surmansa.
Kuolleita

707 – Monmu, Japanin keisari (s. 683)
1591 – Jacobus Gallus, säveltäjä (s. 1550)
1721 – Antoine Watteau, ranskalainen taiteilija (s. 1684)
1792 – John Paul (”John Paul Jones”), Yhdysvaltain vapaussodan merisankari (s. 1747)
1817 – Jane Austen, englantilainen kirjailija (Ylpeys ja ennakkoluulo) (s. 1775)
1872 – Benito Juárez, Meksikon presidentti (s. 1806)
1892 – Thomas Cook, englantilainen matkailualan uranuurtaja (s. 1808)
1948 – Herman Gummerus, suomalainen antiikintutkija, aktivisti ja diplomaatti (s. 1877)
1949 – Vítězslav Novák, tšekkiläinen säveltäjä (s. 1870)
1951 – Runar Idefelt, suomalainen näyttelijä (s. 1892)
1960 – Oscar Tengström, suomalainen näyttelijä ja teatterinjohtaja (s. 1887)
1965 – Erik Gabrielsson, suomalainen poliisimestari ja poliisikomentaja (s. 1903)
1968 – Corneille Heymans, vuoden 1938 Nobelin lääketieteen palkinnon saanut belgialainen fysiologi (s. 1892)
1976 – Sally Salminen, ahvenanmaalainen kirjailija (s. 1906)
1983 – Salo Flohr, tšekkiläis-neuvostoliittolainen shakin suurmestari (s. 1908)
1986 – Maiju Gebhard, suomalainen keksijä (astiankuivauskaappi) (s. 1896)
1988 – Birger Kaipiainen, suomalainen muotoilija ja keraamikko (s. 1915)
1988 – Christa Päffgen (”Nico”), saksalais-yhdysvaltalainen valokuvamalli, näyttelijä ja laulaja ("Velvet Underground") (s. 1938)
1990 – Yun Bo-seon, Etelä-Korean presidentti (s. 1897)
1995 – Johan Gabriel Oxenstierna, ruotsalainen nykyaikainen viisiottelija (olympiavoittaja) (s. 1899)
2000 – René Chocat, ranskalainen koripalloilija (s. 1920)
2005 – William Westmoreland, yhdysvaltalainen kenraali (s. 1914)
2006 – Paula Björkqvist, suomalainen poliitikko (s. 1975) (murhattiin)
2011 – Shinohara Hitoshi (”Isshi”), japanilainen laulaja ("Kagrra,") (s. 1978)
2015 – Alessandro Federico Petricone (”Alex Rocco”), yhdysvaltalainen näyttelijä (Kummisetä) (s. 1936)
2017 – Mauno Hartman, suomalainen kuvanveistäjä (s. 1930)
2018 – Burton Richter, vuoden 1976 Nobelin fysiikanpalkinnon saanut yhdysvaltalainen fyysikko (s. 1931)
2019 – Yukiya Amano, japanilainen virkamies (s. 1947)
2020 – Jope Ruonansuu, suomalainen koomikko, imitaattori, muusikko ja näyttelijä (s. 1964)
Juhlapäiviä

Uruguay: Perustuslain päivä.
| 0 | 1 | 2 |
| --- | --- | --- |
|  |   Lyhyt tiivistelmä päivästä 18. heinäkuuta: |  |
:   Hunter S. Thompson 1873 – Ruotsi-Norjan kuningas Oskar II kruunattiin Trondheimissa Norjan kuninkaaksi.  1917 – Suomen eduskunta antoi valtalain, jolla keisarin valta siirrettiin Suomen eduskunnalle.  1918 – Nelson Mandela syntyi.  1937 – Yhdysvaltalainen journalisti ja kirjailija Hunter S. Thompson syntyi.  1994 – AMIA-kulttuurikeskuksen pommi-iskussa Buenos Airesissa kuoli 85 ihmistä.  1995 – Montserratin saarella alkoi Soufrière Hillsin tulivuorenpurkaus, joka on tehnyt ison osan saaresta elinkelvottomaksi ja pakottanut tuhansia muuttamaan.  
Katso myös: kalenteri ~ 17. heinäkuuta, 19. heinäkuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31